SKAIDROJOŠAIS APRAKSTS

1. Vispārējie dati

Būvniecības dokumentācija izstrādāta saskaņā ar projektēšanas uzdevumu un pamatojoties uz topogrāfiskās un ģeoloģiskās izpētes materiāliem, kā arī saskaņā ar spēkā esošajiem būvnormatīviem un izdotajiem tehniskajiem noteikumiem.  
Objektā paredzēta esošo sadzīves notekūdeņu bioloģisko attīrīšanas iekārtu BIO-200 atslēgšana no kanalizācijas kolektora un jaunu notekūdeņu bioloģisko attīrīšanas iekārtu izbūvi zemes gabalā ar kadastra Nr.56900010160 “Attīrīšanas iekārtas”, Sēlpils pagastā, Jēkabpils novadā.

Sēlpils ciemā tiek savākti sadzīves notekūdeņi bez rūpnieciskās ietekmes. Pie centralizētās kanalizācijas sistēmas Sēlijas ciemā ir pieslēgts Sēlpils kultūras nams, pagasta pārvalde, bibliotēka, pasts, doktorāts un piemāju saimniecības. Centralizētajai kanalizācijas sistēmai ir pievienotas 30 dzīvojamās mājas un 3 daudzdzīvokļu mājas, kopumā 157 iedzīvotāji, no kuriem tikai 59% jeb 93 iedzīvotāji pieslēgti centrālajai kanalizācijas sistēmai.
Sadzīves notekūdeņu attīrīšanai Sēlijas ciematā izmanto 1986. gadā izbūvētas  bioloģiskās kanalizācijas notekūdeņu attīrīšanas iekārtas KU – 200 (aerotenks-nostādinātājs ar biodīķiem) ar projektēto jaudu 200 m3/dnn. Ciema notekūdeņi pašteces ceļā nonāk pieņemšanas kamerā. No pieņemšanas kameras notekūdeņi nonāk kanalizācijas sūkņu stacijā (turpmāk – KSS) Nr. 2, no kuras tiek pārsūknēti uz spiediena dzēšanas aku. Notekūdeņi bez priekšattīrīšanas no spiediena dzēšanas akas plūst uz notekūdeņu attīrīšanas bloku. Aerācija notekūdeņu attīrīšanas blokā netiek nodrošināta un iekārtas nestrādā bioloģiskajā režīmā, nenodrošinot atbilstošu attīrīšanu. 
Pēcattīrīšanai izmanto divus bioloģiskos dīķus: I pakāpes bioloģiskais dīķis ar darba tilpumu 250 m3 un II pakāpes bioloģiskais dīķis ar darba tilpumu 250 m3. Patreiz tiek izmantoti abi bioloģiskie dīķi. Pēc biodīķiem attīrītie notekūdeņi nonāk kontaktrezervuārā, pēc kura izplūst novadgrāvī (notekūdeņu izplūdes vietas identifikācijas Nr. N800073).
Ņemot vērā, ka notekūdeņu attīrīšanas blokam vērojamas korozijas pazīmes, nolemts uzstādīt blakus esošajām jaunas bioloģiskās attīrīšanas iekārtas.

Objekta galvenie dati:
Projektējamās būves lietošanas veids atbilstoši būvju klasifikācijai: 222302 (Notekūdeņu attīrīšanas būves).
Inženierbūves grupa: 2
Notekūdeņu attīrīšanas iekārtu jauda: 15,0 m3/diennaktī.
Notekūdeņu attīrīšanas iekārtu sanitārā aizsargjosla: 50,0m.
Paredzēta iespēja ieplūdē un izplūdē paņemt notekūdeņu paraugus.

Objektā galvenie veicamie darbi:
1) Notekūdeņu attīrīšanas iekārtu jaunbūve;.
2) Sadzīves kanalizācijas ārējo tīklu, sūkņu staciju izbūve;
3) Elektroapgādes kabeļa izbūve;
4) Laukuma seguma izbūve un teritorijas sakārtošana, jauna žoga izbūve esošā vietā;

Jauno attīrīšanas iekārtu izbūves un darbības ieregulēšanas laikā jānodrošina esošo notekūdeņu attīrīšanas iekārtu nepārtraukta darbība. Pēc jaunās notekūdeņu attīrīšanas iekārtas izbūves, darbības ieregulēšanas un sekmīgas pārbaudes, aiztamponēt kanalizācijas cauruli uz esošajām notekūdeņu attīrīšanas iekārtām, esošo notekūdeņu attīrīšanas iekārtu saturu izsūknēt un aizvest uz Jēkabpils pilsētas attīrīšanas iekārtām attīrīšanai.
Liekās/atsūknētās dūņas plānots izvietot dūņu mineralizātorā DN1500, no kurienes tās aizvedamas uz  uz SIA “Jēkabpils ūdens” attīrīšanas iekārtām, kurās ir atbilstoši aprīkota vieta šādu dūņu uzglabāšanai.  Dūņu pārsūknēšana jāveic ar pārnēsājamu sūkni, pirms tam izslēdzot gaisa pūtējus
Vismaz 30 dienas pirms jaunizbūvēto notekūdeņu atīrīšanas iekārtu darbības uzsākšanas VVD Latgales RVP jāiesniedz iesniegums C kategorijas piesārņojošās darbības reģistrēšanai un vismaz 10 darba dienas pirms attīrīšanas iekārtu nodošanas ekspluatācijā  iesniegt VVD Latgales RVP  iesniegumu atzinuma par būves gatavību ekspluatācijā saņemšanu.

2. Notekūdeņu attīrīšanas iekārtas 
2.1.  Novadīto notekūdeņu daudzuma izvērtējums
Būvniecības dokumentācijas laikā nav veikta notekūdeņu daudzma mērīšana, jo esošajām attīrīšanas iekārtām nav notekūdeņu skaitītāja, tādēļ iekārtu jauda noteikta balstoties uz SIA “Vīgants” sniegtiem datiem par iedzīvotāju skaitu ciemā, kas pieslēgts centralizētajiem ciema kanalizācijas tīkliem, ūdens patēriņu no iedzīvotājiem un uzņēmumiem. 
Izejas dati notekūdeņu attīrīšanas iekārtu jaudas aprēķinam - ciemā dzīvo 157 iedzīvotāji, no kuriem 93 pieslēgti centrālajai kanalizācijas sistēmai. Viens iedzīvotājs vidēji dienā patērē 107 litri ūdens, uzņēmumi/iestādes mēnesī patērē 14m3.

Notekūdeņu daudzums no iedzīvotājiem   Qiedz=(93*107)/1000=9.95 m3/dnn;
Notekūdeņu daudzums no iestādēm/uzņēmumiem  Qiest=14/30=0,47 m3/dnn;
Kopējais notekūdeņu daudzums  Qkop=9,95+0,47=10,42 m3/dnn
Kopējais notekūdeņu daudzums uz NAI ieskaitot infiltrāciju  Q=10,42*20%=12,5m3/dnn. Attīrīšanas iekārtas izvēlētas ar jaudu 15m3/dnn. 
Taču gadījumā, ja pēc attīrīšanas iekārtu pārbūves un notekūdeņu uzskaites  tiks konstatēta lielāka notekūdeņu plūsma, tad jāveic kanalizācijas tīkla atjaunošana infiltrāta samazināšanai.

2.2. Notekūdeņu piesārņojošo vielu izvērtējums
Izvērtējo vidējos analīžu rezultātus, konstatējams, ka Sēlpils NAI ieplūdē ir nedaudz zemāka piesārņojošo vielu koncentrācija kā vidējā tipiskiem sadzīves notekūdeņiem, kas  liecina par infiltrātu vai lietus kanalizācijas pieslēgumiem, tādēļ notekūdeņu aprēķinā pieņemti nevis standarta 10% infiltrāta, bet 20%. 

	Parametrs 
	Notekūdeņu analīzes ieplūdē Sēlpils NAI 
2023.gadā
	Tipiski sadzīves notekūdeņus raksturojošie parametri pēc Mk not. Nr.34 (mg/l)

	
	25.04.2023
	18.04.2023
	11.04.2023
	

	BSP5
	73
	62
	30
	150-350

	ĶSP
	161
	134
	61
	210-740

	SV
	42
	74
	14
	120-450

	Nkop
	14,9
	34,2
	13,1
	20-80

	Pkop
	2,3
	1,88
	1,11
	6-23

	
	
	
	
	




2.3. Notekūdeņu attīrīšanas iekārtas parametri (pēc ražotāja sniegtās informācijas)

Biobloks – aerotenks BIO M – 15 ir nerūsējošā tērauda monobloks, kurš ar starpsienām ir sadalīts sekojošās attīrīšanas zonās:
· Denitrifikators
· Aerotenks (nitrifikators)
· Otrreizējais nostādinātājs.
Balstoties uz iesniegtajiem notekūdens apjomiem un notekūdeņu analīzēm, ražotājs ir  aprēķinājis šo attīrīšanas zonu nepieciešamos izmērus, lai biobloks – aerotenks bioloģiski attīrītu 15 m3/dnn sadzīves notekūdeņu līdz nepieciešamajai to attīrīšanas pakāpei (skat tabulā).
Bioblokā - aerotenkā ražošanas procesā ir iemontēts sekojošs aprīkojums:
· Aerācijas sistēma (gaisvadi, membrānaeratori, noslēgarmatūra)
· Ežektori uzpeldējušo dūņu atgriešanai nitrifikatorā no otreizējā nostādinātāja
· Erlifts aktīvo dūņu recirkulācijai no otreizējā nostādinātāja uz denitrifikatoru.
· Savācējtekne
· Noseguma režģi
· Sūknis - maisītājs bloka denitrifikatorā
· Sūknis maisītājs lieko dūņu un nogulšņu pārsūknēšanai uz mineralizatoru
· Elektrosadalnes skapis ar NAI vadības un automātikas bloku.

Biobloku – aerotenku darba parametri
	№ 
	Nosaukums
	Mērvienība
	Daudz.
	Piezīmes

	1. 
	Ražība
	m3/dnn
	Līdz 15
	

	2. 
	Plūsma
	m3/st.
	0.38 – 0.5
	

	3. 
	ĶSP
	mg/l
	210 – 740 
	ieplūde

	4. 
	BSP5
	mg/l
	150 – 350
	ieplūde

	5. 
	BSP5/ĶSP
	0,5 – 0,7
	

	6. 
	Suspendētās vielas
	mg/l
	120 – 450
	ieplūde

	7. 
	рН
	6,5  7,5
	

	8. 
	Attīrīšanas pakāpe:

	8.1. 
	Suspendētās vielas
	mg/l
	≤ 35
	izplūde

	8.2. 
	BSP5
	mg/l
	≤ 25
	

	8.3. 
	Ķsp
	mg/l
	≤ 125
	

	8.4. 
	Nkop
	mg/l
	60% attīrīšana (nelimitē)
	

	8.5. 
	Рkop
	mg/l
	40%attīrīšana (nelimitē)
	

	9. 
	Piesaistes noteikumi : saskaņā ar projektēšanas uzdevumu

	10. 
	Āra gaisa temperatūra
	С
	līdz – 35
	

	11. 
	Inženierģeoloģiskie nosacījumi
	Saskaņā ar ģeoloģiskās izpētes datiem
	

	12. 
	Gaisa pūtējs BAH 6/10 Q = 35 m3/h, pie P = 30 kPa; U = 400 V; 
	kW
	0.55
	

	13. 
	Sūknis – maisītājs DG Blue 50M U = 230V;N=0,37kW;Q=6m3/h;H=5m
	kW
	0,37
	

	14. 
	Kopā uzstādītā jauda
	kW/st
	1.66
	

	15.
	Darba jauda elektroenerģija
	kW/st
	0.87
	

	16.
	Apkalpojošais personāls
	cilvēks
	1
	

	17.
	Normatīvais apkalpošanas laiks
	st/dienā
	1
	



Priekšattīrīšana
Priekšattīrīšana (smilšu, daļas tauku, u.c. piemaisījumu atdalīšana notiek divās esošajās akās ar ∅ 2,0 m, h = 3,0 m. Nostādinātājdaļas tilpums ir 11,3 m3, nostādināšanas laiks 1,9-2,7 stundas pie minimālās un maksimālās caurteces.
Denitrifikators
No sūknētavas notekūdeņi tiek pārsūknēti uz attīrīšanas bloka denitrifikatoru. Vienlaicīgi uz denitrifikatoru ar erliftu tiek pārsūknētas aktīvās dūņas no attīrīšanas bloka otreizējā nostādinātāja apakšējās daļas. Denitrifikatorā ir uzstādīts sūknis – maisītājs, ar kuru tiek veidots attīrīšanas blokā ieplūstošo notekūdeņu un aktīvo dūņu homogēns maisījums pirms tā nonākšanas nākošajā attīrīšanas zonā - nitrifikatorā. Sūkņa – maisītāja darbība tiek regulēta ar taimeri sekojošā stundas darba režīmā: 15 min. strādā, 45 min. nestrādā.
Aerotenks-nitrifikators
No denitrifikatora notekūdeņu un aktīvo dūņu maisījums  nonāk aerotenkā-nitrifikatorā, kurā ir uzstādīta aerācijas sistēma ar nerūsējošā tērauda gaisvada kolektoru un membrānaeratoriem ar D = 300, gaisa pievadiem no ALUPEX caurulēm, noslēgarmatūru. Aerācijas sistēmai gaiss tiek pievadīts no gaisa pūtēja, kurš uzstādīts blakus bioblokam-aerotenkam nerūsējošā tērauda skapī uz esošās pamata plātnes. Blakus atrodas arī elektroskapis ar NAI vadības bloku.
Aerotenkā-nitrifkatorā notek sekojoši procesi – nitrifikācija, BSP un ĶSP reducēšanās, dūņu reģenerācija.
Aerotenkā tiek uzturēts pastāvīgs izšķīdušā skābekļa daudzums 2,5÷4,0 mg/l un 2-4 g/l aktīvo dūņu.
No aerotenka notekūdeņi kopā ar aktīvajām dūņām nonāk attīrīšanas bloka nostādinātājdaļā, t.i. otreizējā nostādinātājā.
Otreizējais nostādinātājs
Nostādinātājdaļa ir veidota ar vienu slīpu sienu, kurā dūņas nogrimst, bet augšējā daļā sakrājas attīrīts ūdens, kurš pa savācējtekni izplūst no attīrīšanas bloka uz kontrolaku. No nostādinātāja apakšējās daļas nogrimušās aktīvās dūņas pa erliftu tiek atgrieztas atpakaļ denitrifikatorā.
Aerotenkā gaisa padeve ir ieregulēta tā, lai veidotu ūdens plūsmu virzienā uz nostādinātājdaļu, plūsma atdurtos pret notsādinātāja slīpo sienu un mestu „kūleni”. Šī plūsma ļauj caur sienā iemontētiem ežektoriem atgriezt atpakaļ aerotenkā uzpeldējušas dūņas no nostādinātāja virsējā ūdens slāņa un no apkašējās daļas „ievilkt”aerotenkā daļu nogrimušo dūņu
Lieko dūņu uzglabāšana
Lieko dūņu uzglabāšanai paredzētas divas akas ar d = 1500, h = 2800. Lieko dūņu un nogulšņu pārsūknēšanu no jebkuras attīrīšanas bloka zonas uz mineralizatoru jāveic ar pārnēsājamu kanalizācijas sūkni komplektā ar šļūteni. Pie elektrotīkla sūknis pieslēdzams  vienfāzu kontaktligzdā, kura iemontēta NAI vadības skapja ārpusē.

Septisko notekūdeņu pieņemšanas kamera
Septisko notekūdeņu pieņemšanai izbūvējama kamera ar tilpumu V=12m3.  Tilpums aprēķināts pieņemot, ka asenizācijas mucas tilpums ir 4m3. Rekomendējamā asenizācijas notekūdeņu atšķaidījuma attiecība ar ūdeni ir 1:3. Taču, lai nodrošinātu ražotāja garantēto attīrīšanas iekārtu attīrīšanas pakāpi pirms asenizācijas notekūdeņu ievades NAI veikt to atšķaidīšanu līdz MK not.Nr.34 "Noteikumi par piesārņojošo vielu emisiju ūdenī" noteiktajiem sadzīves notekūdeņu parametriem. 

3. Ārējie kanalizācijas tīkli
	Ārējie pašteces  kanalizācijas tīkli izbūvējami no PP materiāla T8 (SN8) klases caurulēm ar minimālo kritumu i=0,0047 OD200 caurulei.   Minimālais iebūves dziļums 1,0 m līdz caurules augšai. 
  Cauruļvadu izbūvei ir rokamas tranšejas. Tranšejas rokamas izmantojot aizsardzības mehānismus. Tranšejas pamatnes sagatavošanai nepieciešams izveidot smilts slāni h=15cm, uz kura guldāmas caurules un apberamas ar smilts slāni h=15cm. Pēc visu materiālu un iekārtu uzstādīšanas veicama tranšeju aizbēršana. Tranšejas jāaizber ar zemi, kas nesatur organiskas vielas (kūdra, melnzeme), tāpat arī aizberamā zeme nedrīkst būt slapja, tajā nedrīkst atrasties būvgruži un akmeņi lielāki par 10 cm. Pēc darbu pabeigšanas jāveic esošā seguma atjaunošana.
Inženiertīklu tīklu izvietojumu un iebūves dziļumus skatīt ūdensvada un kanalizācijas tīklu plānā (UKT-2). Materiālu, iekārtu specifikāciju un daudzumu skatīt materiālu specifikāciju sarakstos.
Visi projektā norādītie materiāli un iekārtas uzstādāmi ievērojot to ražotāja noteikumus un papildus materiālus, bez kuriem nav iespējama to funkcionēšana atbilstoši plānotajiem procesiem.
Visiem būvprojekta realizācijā pielietotajiem materiāliem, iekārtām un agregātiem jāatbilst Latvijas Republikā adaptēto harmonizēto Eiropas standartizācijas komitejas (CEN) standartu prasībām un tiem jābūt “CE” atbilstības marķējumam.
Sistēmu montāžu, pārbaudi un nodošanu ekspluatācijā veikt saskaņā ar Latvijas Republikā spēka esošiem normatīvajiem aktiem, kā arī atbilstoši izvēlēto iekārtu un materiālu izgatavotājfirmu prasībām.
Visas atsauces uz iekārtu, materiālu un izstrādājumu izgatavotāju firmām, kuras norādītas būvprojektā, liecina tikai par šo izstrādājumu un iekārtu kvalitātes un apkalpošanas līmeni. 
Skatakas paredzētas no DN1000 mm saliekamiem dzelzbetona elementiem. Aku dzelzsbetona konstrukcijām jāatbilst LVS 156 – 1 : 2009 prasībām. Darbu izpildei lietojamā betona klase C35/45, ūdenscaurlaidības marka W10, salizturība F200. Dzelzsbetona grodu akas pamatnei jābūt monolītai (viengabala), ar apakšējo akas grodu. Aku grodu, to elementu un cauruļvadu savienojumu vietās lietojamiem blīvējuma materiāliem jāatbilst EN 681-1 prasībām, no ārpuses akas jāapstrādā ar bitumena mastikas hidroizolāciju divās kārtās. 
Aku lūkām paredzēt 0.50 m platu betona apmaļu ierīkošanu 200 mm biezumā uz šķembu pamatojuma 150 mm biezumā. Aku lūkām to vāka virsas atzīmei jābūt 50÷70 mm augstāk par zemes virsmu. Aku vākiem ir jābūt slēdzamiem, ar eņģēm, atvēršanas leņķi 110°, 90°. Akām ir jābūt aprīkotām ar kāpšļiem, kas atbilst LVS EN 13101 standartam. Nepieciešamos caurumus dzelzsbetona grodu aku sienās kanalizācijas ievadiem un izvadiem veidot ar kroņurbšanas metodi. Šķērsojot dzelzsbetona aku sienas uz PP caurules uzliekamas aizsargčaulas šķērsojuma vietā un pievienojuma vieta hermētiski noblīvējama. 

4. Vides aizsardzības pasākumi būvlaukumā

Būvuzņēmējam jāveic visi nepieciešamie pasākumi, lai nodrošinātu dabas aizsardzības likumu un noteikumu izpildi. Nav pieļaujama apkārtējās vides piesārņošana.
Aizliegta neattīrītu sadzīves notekūdeņu novadīšana vidē, tai skaitā  laikā, kad jaunās attīrīšanas iekārtas tiek pieslēgtas kanalizācijas sistēmai. Būvdarbu laikā paralēli darbosies esošās attīrīšanas iekārtas. Pēc jauno iekārtu uzstādīšanas un ieregulēšanas vecās attīrīšanas iekārtas atslēgt.
Būvuzņēmējam ir jāpielieto tādas būvniecības metodes, kuras nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem. Būvuzņēmējam jāveic piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz personālu, kas atrodas būvlaukumā, kā arī blakus esošajiem iedzīvotājiem, gājējiem, braucējiem utt.
Būvdarbu laikā radušos sadzīves un būvniecības savākt tam paredzētos konteineros, un nodot atkritumu apsaimniekotājam vai pārstrādātājam, kuram ir attiecīgā atļauja šāda veida saimnieciskās darbības veikšanai.
Vietā, kur tiks novietota vai izmantota būvniecības tehnika, jānodrošina absorbenta materiāli, lai savlaicīgi savāktu naftas produktus un novērstu virszemes ūdeņu, grunts un gruntsūdeņu piesārņojumu.
No būvdarbu zonas, kur tas iespējams, jānoņem augsne un nebojāta jāuzglabā, lai to izmantotu teritorijas rekultivācijai/sakārtošanai. Ja būvju būvniecības laikā tiek iegūti derīgie izrakteņi 1000 un vairāk m3 apmērā un tos plānots iesaistīt saimnieciskajā darbībā, tad Dienestā ir nepieciešams saņemt dabas resursu lietošanas atļauju. 


Sastādīja: V.Siņicina-Kuļka


